text: Smuk morgen: Se billederne fra det frostklare solskinsvejr
  03 december 2016 kl. 11.50
  Der mødte mange syddanskere et smukt syn, da solen stod op lørdag. TV SYDs fotograf tog til Kolding Fjord – se med her. 
  For de, der var oppe, da solen stod op lørdag morgen omkring klokken 08:30, var det et smukt syn, der mødte dem udenfor.
  Temperaturerne var nemlig røget frysepunktet, og frosten lagde sig som et tæppe udendørs. Samtidig steg solen altså op med varme røde farver. Ved Kolding Fjord havde nogle enkelte bevæget sig ud og fiske, men ellers var alt helt roligt, da TV SYDs fotograf var forbi ved Agtrupvig ved Kolding. Se billederne øverst i billedhjulet. 
  Resten af dagen bliver vejret ifølge DMI tørt med sol de fleste steder. Temperaturen stiger til mellem frysepunktet og 5 graders varme, lunest langs Vestkysten og Vadehavet. I aften og i nat med mulighed for tåge hist og her, ellers letskyet til skyet og måske en enkelt lokal byge, der kan være med slud eller sne.
  Mindre smukt var det ikke langs med åen i Ribe. Her havde TV SYD-seer Torben Hestehave taget sit kamera med på sin morgengåtur. Se hans billeder her - og se flere flotte vinterbilleder på TV SYDs Facebookside.
  
  
  
  
  
  
  